钦定古今图书集成/明伦汇编/官常典/第660卷 > 《答江安尉鲜于顷野翁》冯山
## 钦定古今图书集成/明伦汇编/官常典/第660卷 > 《答江安尉鲜于顷野翁》冯山

宝峰首相聚，锦屏袂一判。音容阻良觌，岁月嗟易换。
我官潼江曲，君尉泸水岸。到处逢酒徒，无人作诗伴。
南风洒襟袖，佳句适我愿。汶蜀几万里，信息偶中断。
三轩风雅会，萧条各分散。孤吟少俦侣，众喙易嘲囋。
念君同所嗜，路近声可唤。唱酬实相眷，牵率岂辞惮。
亹亹郊籍心，无为簿书乱。